กาชาดจังหวัดราชบุรี มอบผ้าห่มกันหนาวแก่ผู้ด้อยโอกาสกว่า 1,500 ผืน
นายชยาวุธ จันทร ผู้ว่าราชการจังหวัดราชบุรี ในฐานะนายกเหล่ากาชาดจังหวัดราชบุรี เป็นประธานในพิธีและมอบผ้าห่มกันหนาวแก่ผู้ประสบภัยหนาว ผู้สูงอายุ ผู้ประสบความเดือดร้อนที่เทศบาลตำบลทุ่งหลวง อำเภอปากท่อ ทั้งนี้ จังหวัดราชบุรีได้รับผลกระทบจากสภาพอากาศที่หนาวเย็นในช่วงปลายเดือนมกราคมถึงต้นเดือนกุมภาพันธ์ที่ผ่านมา ซึ่งการประกาศภัยหนาวจะต้องมีอุณหภูมิต่ำกว่า 8 องศาเซลเซียส ติดต่อกัน 3 วัน อย่างไรก็ตาม เพื่อบรรเทาความเดือนร้อนของประชาชน สำนักงานเหล่ากาชาดจังหวัดราชบุรี ได้แจ้งให้ส่วนราชการสำรวจ โดยมีทั้งหมด 4 อำเภอ ประกอบด้วย อำเภอปากท่อ อำเภอสวนผึ้ง อำเภอจอมบึง และอำเภอบ้านคา รวมการมอบผ้าห่มกันหนาวในครั้งนี้ทั้งสิ้น 1,510 ผืน